AEG G.V

AEG G.V–  Pirmojo pasaulinio karo metu Vokietijos Imperijos įmonės  „Allgemeine Elektricitäts-Gesellschaft" (A.E.G.) sukurtas dvimotoris bombonešis biplanas.

Lėktuve buvo montuojama radijo aparatūra, jis galėjo vežti iki 600 kg bombų.

Orlaivio gamyba prasidėjo pačioje karo pabaigoje ir iki paliaubų jų buvo pagamintas labai nedidelis kiekis. AEG G.V nebuvo naudojamas karo veiksmuose.

Po karo keli AEG C.V buvo pertvarkyti į šešiaviečius keleivinius lėktuvus. Tai buvo vienintelis didelis Pirmojo pasaulinio karo metu Vokietijoje sukurtas orlaivis, kuris po karo buvo reikšmingai naudojamas civilinėje aviacijoje. Pirmuosiuose pertvarkytuose AEG C.V buvo įrengiamas atviras keleivių salonas, tačiau netrukus buvo sukurta limuzino versija su dengtu keleivių salonu. Keleivinių versijų lėktuvo nosyje buvo įrengtas bagažo skyrius. Paskesnių variantų keleivių salono gale buvo įrengtas tualetas.

Nuo 1919 m. kovo iki lapkričio, nepaisant Antantės įvesto draudimo Vokietijai eksportuoti lėktuvus, šeši AEG C.V be kulkosvaidžių ir radijo, buvo parduoti į Švediją po 110 000 SEK už vienetą. Skrydžio metu vienas lėktuvas sudužo, bet vėliau buvo pakeistas. Švedus domino modelyje „G.V" sumontuoti Mercedes D.IVa varikliai, kuriuos naudojant FVM (karo aviacijos dirbtuvėse) 1919 metais buvo pagaminta dešimt vienmotorių žvalgybinių lėktuvų FVM S 18.www.avrosys.nu __ "FVM S 18

 Operatoriai 



 Luftstreitkrafte – karinės oro pajėgos



 Deutsche Luft-Reederei



 Švedijos karinės oro pajėgos – Flygkompaniet

 Techniniai parametrai 
 miniatiūra| AEG G.V, vaizdas iš galoĮgula: 3 ar 4
 Keliamoji galia (keleivinio varianto): 6 keleiviai
 Ilgis: 10,80 m
 Sparno mojis: 27,24 m
 Aukštis: 4,5 m
 Sparnų plotas: 89,5 m²
 Tuščio svoris: 2 700 kg
 Kilimo svoris: 4 600 kg
 Jėgainė: 2 × Mercedes D.IVa, 6 cilindrų vandeniu aušinami stūmuokliniai vidaus degimo varikliai, 194 kW (260 AG) galios

 Maksimalus greitis: 145 km/h (90 mylių per valandą, 78 mazgai)
 Skridimo nuotolis (be keleivių): 1 160 km (720 mylios, 630 jūrmylės)
 Skrydžio lubos: 6 500 m.
 Kilimo greitis: 2,78 m/s (547 pėdos/min.)
 Kilimo laikas (į 1 000 m): 6 min.

Ginkluotė

 Kulkosvaidžiai: 2 ar 3 rankiniai 7,92 mm kalibro kulkosvaidžiai Spandau LMG 08/15
 Bombos: 600 kg

 Susijusios konstrukcijos 

 AEG G.IV

To paties laikotarpio, konfigūracijos ir paskirties orlaiviai

 Friedrichshafen G.IV
 Friedrichshafen G.V
 Gotha G.V
 Gotha G.VI
 Gotha G.VII
 Gotha G.VIII
 Gotha G.IX

 Literatūra 
 (DE) Kroschel, Günter; Stützer, Helmut: Die deutschen Militärflugzeuge 1910-18, Wilhelmshaven 1977
 (EN) Munson, Kenneth: Bomber 1914–19, Zürich 1968, Nr. 20
 (DE) Nowarra, Heinz: Die Entwicklung der Flugzeuge 1914-18, München 1959
 (DE) Sharpe, Michael: Doppeldecker, Dreifachdecker & Wasserflugzeuge, Gondrom, Bindlach 2001, ISBN 3-8112-1872-7

 Išnašos 

Kategorija:AEG orlaiviai
Kategorija:Bombonešiai
Kategorija:Biplanai
Kategorija:Oro laineriai
Kategorija:Vokietijos ginkluotosios pajėgos